
Mitä merkitsee nerojen 
nimien kaiku? 

Tunnen henkilön, jolla lapsuudesta alkaen on 
ollut se omituinen tapa, että hän yksinäisyydessä 
ollessaan pitkäveteisesti ääneensä toistelee kaik¬ 
kia niitä nimiä, joitten omistajat hänen tietonsa 
ja käsityksensä mukaan ovat olleet tai ovat ne¬ 
roja taikka suurten henkisten totuuksien julis¬ 
tajia. 

Olen kuullut hänen oikein laulamalla toistele¬ 
van esim. seuraavia nimiä: Gautama Buddha, 
Ieesuus ho nadsooraios (Jeesus natsaretilainen 
kreikaksi) Zarathustra, Pythagoras, Platoon „ju- 
malallinen”, Sookratees, Aristotelees, Apollonios 
tyanalainen, mahaatma Koot Hoomi, mahaatma 
Moria, H. P. B., Henry Steel Olcott, Annie Be- 
sant, Camille Flammarion, Cesare Lombroso. 

Olen tullut ajatelleeksi, että hän näitä nimiä 
matkimalla ikäänkuin tahtoisi löytää sen lähteen- 
suonen, josta nimien omistajat ovat ammentaneet 
viisautensa ja voimansa. 

Ennenkuin hän tiesi mitään näistä nimistä, 
oli hänellä tapana hokea sellaisia sanoja kuin 
Elias, Daniel, aurinko, maailma. 

Toisinaan keksi joku hänen piilopaikkansa ja 
saattoi hänet hämilleen. ..Haaveilijan” ja „yksi- 

nään puhujan” nimen sai hän jo lapsena. Ei 
kukaan näyttänyt ymmärtävän, miksi hän ää¬ 
neensä hoki muutamia sanoja. Itse ei hän osan¬ 
nut tätä sisäistä tarvettaan selittää. Hänestä oli 
vaan perin luonnollista niin tehdä. 

Jokaista uutta nimeä, jonka hän aikojen ku¬ 
luessa sai kuulla tai kirjasta lukea, ja jonka omis¬ 
tajan hän piti tavallisia ihmisiä pyhempänä, 
kaiutti hän ääneensä määrättyinä aikoina yksi¬ 
näisyydessä, enimmäkseen tiheässä metsässä. 
Niinpä kuulin hänen kerrankin suurella hartau¬ 
della toistavan Hieronymos Savonarolaa ja Gior- 
dano Brunoa. 

Tällaista menettelyä kutsunee moni jonkin¬ 
moiseksi ..maniaksi” eli raivoksi. Epäilemättä se 
onkin sitä nykyisen materialistisen ..sielutieteen” 
kannalta, mutta ..salaisen opin” valossa se on sen 
kaukaisen menneisyyden ihailua, menneisyyden, 
jossa ei tiedettä ja taidetta erotettu ..uskonnosta”, 
suuresta yleiselämän hengestä. 

Tuo henkilö tunsi hengenjanoa ja koetti sam¬ 
muttaa sitä tavalla, joka hänestä oli helpoin ja 
käytännöllisin. 

Henkilö on hyvin läheisessä suhteessa ni¬ 
meensä. Harvat ovat nykyään tietoisia tästä asi¬ 
asta. Miksi? Siksi, että aika on ..realistinen”, 
s. o. edellyttää kaiken tavoteltavan „todellisuu- 
den” olevan saavutettavissa yksistään fyysillis- 
aineellisessa maailmassa. 

Kieli ja sen luomat nimet eivät kuulu fyysil- 
liseen maailmaan. Ne ovat vertauskuvia, joitten 
takana piilee sitomattoman voiman maailma. Ne 
ovat kaikki vääriä käännöksiä hengen kielestä. 
Ne ovat ajattelevan järjen yrityksiä sitoa ja kes- 

kittää kaikkiallista elämänvoimaa alemmilla ta¬ 
soilla. 

Ihminen väreilee nimensä kautta. Sama on 
kaikkien esineitten ja ominaisuuksien laita. Jo¬ 
kainen eri äänne, jokainen kirjaimenmerkki on 
ikäänkuin jo aikoja sitten toimimasta lakanneen 
tulivuoren kraateri eli aukko, muistuttaen sitä 
tuntematonta voimaa, mikä on sen luonut ja muo¬ 
dostanut sellaiseksi. 

Nyt kun tunnetaan fonografi, voidaan saada 
jonkinmoinen käsitys lausutun sanan tekemästä 
vaikutuksesta. Määrätyllä äänensoinnulla kerran 
puhuttu sana saatetaan nyt toistaa. Tämä kek¬ 
sintö antaa viittauksen nerojen nimien kaiun sa¬ 
laiseen vaikutukseen. Ajatelkaamme sitä ääre¬ 
töntä sylinteriä, joka aikojen kuluessa on muo¬ 
dostunut siunatun Buddhan, Jeesuksen Kristuk¬ 
sen y. m. nerojen nimien lausumisesta vuosi¬ 
tuhansien kuluessa eri kielillä ja eriasteisella har¬ 
taudella. Kaikki ne miljoonat erilaiset äänet, 
jotka ovat nämä nimet lausuneet, on häviämättö- 
mästi kaiverrettu siihen ihmeelliseen aineeseen, 
jonka pyhä nimi on akasha. Mitä se on? Se on 
jotakin sentapaista, jota me ymmärrämme eette¬ 
rillä, mutta paljoa jalompaa. Se on aine, joka 
ikuisesti säilyttää kaikki pienimmätkin tapaukset, 
mitkä ilmenneessä elämässä ovat olleet, ovat ja 
tulevat olemaan. 

Joka hartaudella toistaa „siunatun” nimeä, 
olkoon hän Buddha, Jeesus Kristus tai kuka ta¬ 
hansa, saa sielussaan tuntea samoja väreitä, joita 
näitten nimien kantajat ovat tunteneet väreilles- 
sään korkeammille voimille. 

„Jumala ompi linnamme. 

Varustus vahva aivan”, 

lauletaan virressä. Mitä näillä sanoilla alkuaan 
on ymmärretty? Juuri sitä luonnon tosiasiaa, 
että olento väreilee nimensä kautta, olkoon nimi 
eri aikoina ja eri kielissä mikä tahansa. Hengen- 
jano on eri aikoina, pimeimpinäkin, voinut pitää 
ihmisten käytettävänä tämän voimanavaimen. 
Sitä eivät aikojen vaiheet, eivät luonnonmullis¬ 
tukset ole voineet riistää ihmiskunnalta. Tämä 
avain — olennon väreily nimensä kautta — on 
Sampo, josta Kalevalassa puhutaan. Taistelu 
Sammon omistamisesta koskee vaan eri aikoina 
voimalisimpana pidettyä nimeä. 

Kun koko ilmenneessä elämässä ei ole edes 
kahta samanarvoista asiaa, ei tästä syystä myös¬ 
kään ole mitään yhdentekevää”. Kun koko il¬ 
menneessä elämässä vallitsee se totisesti poik¬ 
keukseton laki, että rakenteeltaan hienompi aine¬ 
järjestö hallitsee karkeampaa, niin on selvää, että 
kaikenmoiset aatteet ja ihanteet ovat ikäänkuin 
malleja, joitten suojeluksessa aistittava elämä 
menestyy. 

Jokainen ihmisten tajunnassa väikkyvä nero 
edustaa jotakin aatetta ja päinvastoin. Mutta 
kun neroista ei tiedetä mitään muuten kuin hei¬ 
dän nimiensä kautta, täytyy nimen ihannoimisen 
ainakin fyysillisessä elämässä edustaa nimen kan¬ 
tajan puolestaan edustamaa aatetta. 

Eri uskontokuntien suojeluspyhimykset ja 
„oppi-isät” ovat juuri tämän lain voimasta syn¬ 
tyneet. Kutsukoot vaan taitamattomat ihmiset 
toisen kirkkokunnan suojeluspyhimysten rukoile¬ 
mista ja kiinniottamista epäjumalanpalveluk¬ 
seksi”, nimittäkööt materialistit pyhiin asioihin 
uskomista taikuudeksi”, pysyy tämä asiaintila 
kuitenkin edelleen voimassa kaikessa ilmenneessä 

elämässä siitä asti, jolloin tajuntakeskus on sivuut¬ 
tanut alaspäisen kehityskaaren eli elämänvirran. 
Mistä syystä? Siitä, että hengenjano herää olen¬ 
non tajunnassa tuossa käännekohdassa. Aatteit¬ 
ten jumaloiminen nimien kautta on hengenjanon 
tyydyttämistä. 

Olento, joka janoaa henkeä, tavottelee tämän 
janon sammuttamiseksi välineitä, mitkä ovat kor¬ 
keampia kuin hänen persoonallisen elämänsä aine- 
olemus. Ihanteet ja aatteet ovat sellaisia väli¬ 
neitä. Ne ovat aistilliseen elämään verrattuina 
jumalallisia. 

Mutta kun persoonallisella olennolla on vas¬ 
tustamaton tarve tehdä abstraktinen eli aatteelli¬ 
nen konkreettiseksi eli aineelliseksi, niin hän aat¬ 
teitten innostamana aina etsii olentoa, johon Ju¬ 
malallisen” ominaisuus hänen tajunnassaan ja tie¬ 
dossaan soveltuu. 

Hengenjanoa runsaassa määrässä tunteva ih¬ 
minen voi kokeilla tällä alalla. Jos hän menee 
yksinäisyyteen ja monta kertaa verkalleen lausuu 
„jumalallinen”-sanan„ täyttyy hänen olemuksensa 
pyhällä väreilyllä. Mutta hänen alempi luontonsa 
ei tyydy tähän väreilyyn. Se hakee olentoa, hen¬ 
kilöä, jolle se voisi antaa jumalallisen” ominai- 
suudennimeksi. „Kuka minun tiedossani olevista 
olennoista on jumalallinen”, kysyy alempi ihmis¬ 
luonto. Jos tämä kysyjä tuntee historiallisia suur- 
henkilöitä, neroja, joitten persoonallisessa elä¬ 
mässä ei hänen käsityksensä mukaan ole mitään 
tahraa, s. o. selaista himonosaa, jonka hän itses¬ 
sään soisi voitetuksi, niin hän hyväksyy nämä Ju¬ 
malallisiksi”. 

Verrattain myöhäisessä historiassa on ainakin 
yksi nimi, jonka omistajaa kutsutaan Jumalalli- 



seksi”. Se on Platoon. Häntä kutsuu historia 
syystä .jumalalliseksi”, koska hän oli „aatteitten 
filosofi”. Hän opetti Heeroos Akadeemokselle 
pyhitetyssä Lykeionin varjoisessa puistossa niitä 
totuuksia, että kaikki aineelliset oliot ja kappa¬ 
leet ovat aatteitten näkyväisiä kiteytymiä. 

Materialistinen jälkimaailma eksyy surkeasti 
ymmärtäessään jumalallisen Platoonin opetuksia 
kirjaimellisesti. Platoonin opetukset eivät kos¬ 
keneet viiden aistimen maailmaa enempää kuin 
Sookrateeksen, Pythagoraksen y. m. vanhanajan 
nerojen. Platoon kuului vihittyjen veljeskun¬ 
taan, Hänet oli lähetetty virvottamaan „elävällä 
vedellä” niitä sieluja, joissa hengenjano oli suu¬ 
rempi kuin sen ajan tavallisissa ihmisissä. 

Gautama Buddhalle on annettu „siunattu”- 
nimitys. Kun hengenjanoiset itämaalaiset tarkot- 
tavat tätä suurta, jumalallista mestaria, sanovat 
he „siunattu”. Kaikkien, jotka hengenjanonsa 
sammuttamiseksi tutkivat tämän mestarin elämän¬ 
työtä, täytyy tunnustaa, että hän uhkui siunausta 
kaikille olennoille. Kun Buddha siunasi kaikkea 
olemista, tuli hänestä itsestään siunauksen poltto¬ 
piste, se rakkauden hehkuva uuni, jossa kaikki 
erilaiset muuttuvat yhtäläiseksi elämäksi. 

Jeesusta Kristusta kutsutaan ..vapahtajaksi”. 
Hänestä ei ..historia” tiedä sanoa mitään varmaa 
eikä ihmekään, koska ei hänen valtakuntansa kuu¬ 
lunut eikä nytkään kuulu „tähän maailmaan”. 
Mutta sielut, joissa hengenjano oli kehittynyt 
pitkälle, tunsivat hänet silloin niinkuin nytkin. 

Tässä on meillä kolme hengenneroa: .juma¬ 
lallinen”, ..siunattu”, ..vapahtaja” tai — jos mai¬ 
nitsemme nämä ominaisuusnimet olentojen maan- 




9 


päällisen elämän ajan mukaan — „siunattu”, Ju¬ 
malallinen”, „vapahtaja”. 

Kun nyt hengenjanoinen sielu tajunnassaan 
etsii olentoa, joka on „siunattu”, niin mietiskel- 
köön Gautama Buddhaa ja lausukoon sitä nimeä. 
Kun hän etsii olentoa, joka ansaitsee Jumalalli - 
nen”-nimen, mietiskelköön ja lausukoon Platoo- 
nia, ja kun hänen tajuntansa hakee „vapahtajaa” 
olentona, mietiskelköön Jeesusta Kristusta ja lau¬ 
sukoon hänen nimeään. Buddhan nimi henkii 
siunausta, Platoonin syvällistä jumalallista vii¬ 
sautta ja Jeesuksen Kristuksen vapahdusta kai¬ 
kista huolista. 

Pythagoras on klassillisen muinaisuuden suu¬ 
rimpia neroja, „Historia” ei tiedä mitään var¬ 
maa hänen syntymäajastaan. Se vaan sanoo hä¬ 
nen syntyneen noin 500 vuotta ennen meidän 
ajanlaskun alkua Samos-saarella. Tätäkään 
suurta neroa ei materialistinen nykyaika käsitä. 
Se pitää Pythagorasta vaan matemaatikkona ja 
suure tieteen tutkijana. Mutta hän olikin suuri, 
vihitty mestari, jonka tehtävänä oli „profaaniselle” 
maailmalle todistaa henkimaailmojen todellisuuk¬ 
sia numerojen vertauskuvilla. Pythagoras, joka 
perusti salatieteelleen koulun Crotonan kaupun¬ 
kiin etelä-italiassa, näytti varmuususkoiselle 
maailmalle, että matematiikka, jota nykyään pi¬ 
detään kaikkein todellisimpana tieteenä, on vaan 
henkimaailman lakien tulkintaa fyysillisellä ta¬ 
solla. Koko ilmennyt elämä, opetti Pythagoras, 
on heilurintapaista liikuntoa kahden äärimmäi¬ 
syyden välissä. Muuttuvaisessa elämässä ei ole 
mitään todellisuutta. 

Jälkimaailma tuntee Pythagoraksen kymme¬ 
nen vastakohtien peruslakia”, jotka ovat: 

1. Rajotettu ja rajottamaton. 

2. Epätasainen ja tasainen. 

3. Yksi ja moni. 

4. Oikea ja vasen. 

5. Miehellinen ja naisellinen. 

6. Lepo ja liikunto. 

7. Käyrä ja suora, 

8. Valo ja pimeys. 

9. Hyvä ja paha. 

10. Rajotettu ja rajottamaton. 

Näistä 10 vastakohdan laista on kukin asial¬ 
lisesti samanarvoinen vaikka muodollisesti aivan 
erilainen. Hengenjanoiselle sielulle avautuu näit¬ 
ten lakien tutkimisessa tyhjenemätön „elävän ve¬ 
den lähde”, se kaikkien aioonien takana oleva poh¬ 
jaton lähde, jonka vesille Jeesus Kristuskin niin 
suloisesti kutsuu janoavia sieluja. 

Jos hengenjanoinen sielu mietiskelee Pytha- 
goraksen nimessä, niin alkaa hän tuntea värei¬ 
lyjä, jotka „Röntgenin säteitten” tavalla tekevät 
läpikuultavaksi muutamat niistä esiripuista, mitkä 
erottavat fyysillisen elämän henkimaailmoista. 

Eri nerojen nimillä on erilainen väreilyjärjestö. 
Ne ikäänkuin koettavat tyhjentää tyhjentymättä - 
myyttä eri keinoilla. Todellinen nero on omin¬ 
takeinen olento. Ei kukaan voi luoda eikä kas¬ 
vattaa neroa. Nero on tajuntakeskus, joka tie¬ 
toisesti tai tiedottomasti rakentaa ja lisää omaa 
olemustaan, valikoiden yleisestä maailmankaik¬ 
keuden ainevarastosta niitä aineksia, mitkä se jo¬ 
nakin määrättynä kautena voi sulattaa itseensä eli 
liittää omaan kudokseensa. 

Syy, miksi nerojen nimillä on maagillinen voi¬ 
ma, on etsittävä juuri siitä lähteestä, josta nero 
on kotoisin. Neron syntymislaki on poikkeukse- 

ton. Kuinka? Asianlaita on se, ettei „historia” 
voi näyttää ainoatakaan neroa, joka nykyajan 
ymmärryskannan valossa olisi materialisti. 
Vaikka moni nero työskenteleekin koko fyysilli- 
sen elinkautensa jonkun tieteenhaaran palveluk¬ 
sessa eikä suoraan puhu kenellekään kummalli¬ 
sista” asioista, huomataan esim. hänen kirjotuk- 
sissaan viittauksia, jotka, jos asianomainen nero 
olisi niitä tahtonut selittää, todistaisivat hänen 
horjumatonta vakaumustaan n. s. henkimaailman 
olemassaolosta eli ikuisen, muuttumattoman elä¬ 
män kaikkihallitsevaisuudesta. 

Neroja on paljoa enemmän kuin yleensä us¬ 
kotaan. Niitä ei tarvitse etsiä „historian” leh¬ 
diltä. Ei koulusivistys” tee neroa. Siellä täällä 
tapaa ihmisiä, joita pidetään aivan sivistymättö¬ 
minä”, mutta joitten muutamasta lausutusta sa¬ 
nasta jo huomaa, että he tietävät, mitä puhuvat. 
Hengenjanoinen ihminen tuntee neron, olkoon 
tämä tilapäisesti minkälaisessa fyysillisessä ruu¬ 
miissa ja minkälaisen ympäristön keskellä ta¬ 
hansa. Ja mitkä olisivat neron tunnusmerkit? 
Pelkäämätön rehellisyys ja luottamus oman va¬ 
kaumuksensa pätevyyteen tälle itselleen. Nero 
ei usko sentähden, että kuulee muitten uskovan. 
Nero ei tiedä sentähden, että on kuullut tai lu¬ 
kenut, vaan yksinomaan siitä syystä, että hän — 
vaikka ihan itsetiedottomasti — uskoo omaan si¬ 
säiseen olemukseensa. 

Joka on tutkinut „väreilyoppia”, tietää koke¬ 
muksestaan, että neroja on niin sanotussa alhai¬ 
sossa, vieläpä ihan sivistymättömässä” kansassa. 
Oletetaan, että „rahvaannerolla” on ihan sama 
nimi kuin suurella tiedemiehenä, jonka „suuruus” 
on paljasta lainatavaraa, muitten ihmisten ajatus- 

kuvakokoelma. Jos „väreilyopin'’ tuntija yksi¬ 
näisyydessä verkalleen lausuu näitä samallaisia 
nimiä — ollenkaan tuntematta itse henkilöitä — 
niin hän saa selville, kumman nimen takana on 
neronlahja. „Kuinka se on mahdollista, kun ni¬ 
met ovat ihan samallaiset”, kysynee joku. „Ei- 
vätkö ne lausuttaessa myös väreile ihan samalla 
tavalla?” Kyllä, jos ne lausutaan yksi ainoa 
kerta. Mutta useamman kerran lausuttaessa huo¬ 
maa lausuja jo erotuksen. Toisen nimen ääntä¬ 
minen alkaa yhä selvemmin sijottua niin sanoak¬ 
semme eri väreilyuomaan kuin toisen. Tämä mah¬ 
dollisuus johtuu siitä, ettei ole olemassa kahta 
oliota, jotka olisivat ehdottomasti samallaiset. 
Näennäisesti kaksi samallaisia nimeä alkavat, 
kun lausumista jatketaan, sointua eri tavalla. 
Soinnun erilaisuus riippuu nimien omistajien eri¬ 
laisesta „magnetismista”. 

Tulevaisuuden tiede osaa keksiä koneeni, joka 
todistaa tämän väitteen pätevyyden. Se kone 
tulee myös todistamaan, että paraskaan kieliniekka 
tai ääniopin tuntija ei voi lausua kahta kertaa 
samaa sanaa ihan samalla soinnulla. 



Uskon salaisuus 


Oikeudellinen on elävä uskosta. Room. 

1:17. Hab. 2: 4. 1 

Meidän materialistisena aikana ei ymmärretä 
„uskon” merkityistä. Nyt erotetaan usko tiedosta 
ja väitetään, että viimeksi mainittuun on yksin¬ 
omaan luotettava. Mutta vähäinenkin „tieto”-kä- 
sitteen erittely osottaa, ettei ole olemassa mitään 
tietämisen alaa, jota ei usko hallitsisi. Kaikki se 
tieto, jota ihminen hankkii viidellä aistimellaan, 
on vaistonomaista — ei tietoista — uskomista. 
Ihminen ei luule uskovansa silloin kun hän välit¬ 
tömästi aistii. Mutta kun hän on aistimuksella 
saanut mielestään jonkun tiedon, sanoo hän us¬ 
kovansa asian sentähden, että on omin silmin näh¬ 
nyt, omin korvin kuullut j. n. e. Ihmiset kutsu¬ 
vat uskoksi sitä muistamista, joka säilyttää ta¬ 
junnassa menneisyydessä aistimuksen avulla saa¬ 
dut kuvat. 

Mutta tuollainen usko ei ole sen arvokkaampi 
kuin sekään, jolla ei ole tukenaan viiden aistimen 
verrattain myöhään antamaa pätevyystodistusta. 
Otetaan esimerkki valasemaan asiaa. Otaksu¬ 
taan, että kaksi haaksirikkoutunutta, joista toi¬ 
nen vähää ennen Messinan hävitystä kävi tuossa 
kaupungissa, on pelastunut johonkin Ison valta¬ 
meren saareen, missä ei ole sellaisia nykyaikaisia 

1 Alkukielen mukaan. 

tiedonlevittämiskeinoja kuin sähkölennätintä, pu¬ 
helinta ja sanomalehtiä. He puhuvat keskenään 
vanhoista muistoistaan. Toinen, joka on käy¬ 
nyt Messinassa eikä ole saanut tietää mitään kau¬ 
pungin kohtalosta, kuvailee toverilleen näke- 
miään ja kuulemiaan. „Minä uskon sinua”, sa¬ 
noo toinen. „Mutta minä uskon nämä asiat sen- 
tähden, että olen ne itse kokenut,” sanoo toinen. 
„Niin, sinä tiedät ne kokemuksestasi, mutta minä 
uskon vaan sinun puhettasi”, selittää toinen. 
Sitten tuo Messinassa käynyt toveri kuvailee sitä 
erinomaiseni kaunista soittoa, jota hän sai kutulla 
eräässä Messinan puistossa. „Minä uskon sen”, 
vakuuttaa toinen. 

Tässä nyt on kaksi „uskoa”. Toinen perustuu 
itse Messinassa, toinen taas tällä saarella tapah¬ 
tuneeseen aistimukseen. Messinan merkillisyyk¬ 
sistä kertovan toverin tajunnassa on monta tuon 
kaupungin rakennuksen kuvaa. Hän vakuuttaa 
uskovansa jonkun nimittämänsä rakennuksen ole¬ 
massaolon sentähden, että on sen itse nähnyt. 
Mutta eikö hänen uskonsa nyt ole „turha”, kun 
rakennus on sorakumpuna? Vai valehteleeko hä¬ 
nen tajunnassaan oleva rakennuksenkuva? 

Jos nuo henkilöt viipyvät kauan saarella saa¬ 
matta tietoa Messinan hävityksestä, on kumman¬ 
kin tajunnassa kuvia, joilla ei ole mitään vastaa- 
vaisuutta silloisessa fyysillisessä todellisuudessa. 
Entä itse uskon pätevyys? Kun Messinä on hä¬ 
vitetty, ei toinen voisi millään tavalla „todistaa”, 
että hänen mainitsemansa rakennukset ovat olleet 
olemassa, edellyttäen, että he pelastuisivat saa¬ 
relta, ja että toinen tahtoisi vahvistaa kuulous- 
konsa itse paikalla, s. o. Messinassa, jota ei ole 
olemassa. 

Nämä kaksi uskoa ovat samanarvoiset juuri 
siihen seikkaan nähden, ettei toinen, jolla on pal¬ 
jas kuulousko, mitenkään voi saada näköuskoa 
sitä tukemaan, ja ettei toinen, jolla on näköusko, 
voi itse paikalla toiselle todistaa, että tälläkään 
uskolla on ollut mitään vastaavaisuutta todelli¬ 
suudessa”. 

Materialistit puhuvat tieteestä aivan kuin ei 
sillä olisi mitään tekemistä uskon kanssa. Kui¬ 
tenkin kaikki n. s. tieteelliset tosiasiat ovat uusia 
uskonmuotoja vanhentuneitten sijaan. Hiljattain 
vakuutti ,.tiede” vielä olevan muuttumattomia 
n. s. alkuaineita noin 70. Nyttemmin on ..todis- 
tettu”, s. o. toisiin havaintoperusteihin nojautuen 
uskottu, että on olemassa vaan yksi ainoa aine, 
joka eri väreilytiloissa ollessaan muodostaa kaiken 
aistittavan aineen. Mutta viidelle aistimelle ei 
voida suoraan ..todistaa” tällaista näkymätöntä 
ainetta. Se on hypoteesin, oletuksen, sanokaam¬ 
me uskon varassa. 

Kauan uskottiin jakamattomien ainehiukkas- 
ten eli atomien olemassaolo. Se usko on nyt van¬ 
hanaikaista. Nyt uskotaan atomien jakautuvan 
äärettömän pieniin hiukkasiin, joita nimitetään 
elektroneiksi. Tulevaisuuden tutkimuksen tehtä¬ 
vänä on todistaa, ettei elektronejakaan ole ole¬ 
massa, vaan. että ne puolestaan jakautuvat, ja niin 
loppumattomiin. 

Tieteellinen kehitys etääntyy yhä enemmän 
näkemisestä uskoon, s. o. monellaisilla todistuspe- 
rusteilla voimassa pidettävään toivomukseen, että 
niin ja niin on laita. Kun ..tiede” jo on usko- 
maisillaan, että itse ajatus on ainetta eikä vaan 
aineeni liikunnon tulosta, alkaa silta hävitä tie¬ 
don ja uskon väliltä. Kun niin on tapahtunut. 

ollaan sillä turvallisella elämän meren ulapalla, 
jolla ei ole yhtään petollista, karttaan merkitse¬ 
mätöntä, „tiedon” nimellä kulkevaa salakaria. 
Silloin ymmärretään uskon olemus. Ja mikä se 
on? Se on ,toivottujen aineolemus (elpidsome- 
noon hypostasis), ei nähtyjen asiain vakuuttava 
todistus (pragmatoon elenkhos uu blepome- 
noon)”. Hebr. II: I. Erinomaisen sattuva uskon 
olemuksen määritelmä! 

Syy, miksi esim. raamatussa puhutaan us¬ 
kosta sillä edellytyksellä, että se on välttämätön 
jumalallisten asiain käsittämiseksi, on se vahaava 
tosiasia, että usko on suuri salaisuus, jonka pe¬ 
rille kokeileva tiede pyrkii yhtä varmasti kuin 
yksityiset ,,suuret pyhät”. Tämä salaisuus on 
fyysillisen elämän asioita käsittelevällä kielellä 
lausuttuna: se yhä kasvava vakaumus, että tajunta 
laajenee rajattomuuksiin. Ilman tällaista uskoa 
„on mahdoton kelvata jumalalle”, s. o. voida 
saada ahtaassa tajuntatilassa sitä vakaumusta, 
että tajuntakeskuksen edessä on niini suuri laajen¬ 
nusmahdollisuus, että „puolittain ymmärtävä” ta- 
juntakeskus joskus ymmärtää kaikki eli „kelpaa 
jumalalle”. 

Kun ihminen „uskoo”, niin se asia merkitsee 
salatieteen valossa, että hän on tajuinen yhä li¬ 
sääntyvästä voimastaan. Tämä vakaumus on hä¬ 
nelle paljoa pätevämpi kuin minkä tahansa kiin¬ 
teän esineen viidellä aistimella toimitetusta tutki¬ 
muksesta saatu ,,tieto”. 

Fyysillisen aistimuksen kannalta on tällainen 
uskotieto kyllä epäpätevää, mutta ihan sama on 
fyysillisen aistimustiedon laita, kun sitä arvostel¬ 
laan uskotiedon kannalta. Suuren erehdyksen 
tekevät kumminkin aistimustiedon ihailijat siinä. 

että luulevat usko tiedon kunkin omaajan olevan 
muista eristettynä, s. o. ettei heidän keskensä olisi 
mitään useamman tajunnalle kelpaavaa objektii¬ 
visuutta. Siinä tiedonhankkimismenettelyssä, 
jossa ei ollenkaan tarvita viiden aistimen välitystä, 
on monta lakisiteistä järjestöä. Kunkin järjes¬ 
tön mukaan tietoon päässyt tajuntakeskus on täy¬ 
sin solidaarinen muitten saman järjestön työta¬ 
paa käyttävien tajuntakeskusten kanssa. 

Kun näkökykyiset, tavalliset järki-ihmiset kat¬ 
selevat esim. tien vieressä olevaa kiveä, näkevät 
he sen pääpiirteellisesti samallaisena. Toisen kat¬ 
sojan mielestä on esine kivi yhtä hyvin kuin toi¬ 
senkin. Vasta sitten kun eri katsojat antavat lau¬ 
suntonsa kiven muodosta, huomataan, että he 
ovat aistineet hieman eri tavalla samalla aisti¬ 
mella, s. o. näöllä. Kun esim. ajatuksen tasolla 
käytetään sellaista tutkimustapaa, joka verran¬ 
nollisesti vastaa fyysillisen tason näköaistia, on eri 
tajuntakeskusten tutkimustyön tulos kaikille yhtä 
pätevä. Tähän lakiin, perustuu juuri salatieteili- 
jäin eri aikoina epäilijöille antama neuvo: hut¬ 
kikaa itse, ja te saatte todistuksen asian pätevyy¬ 
destä.” 

Kun siis materialistit puhuvat n. s. henkisten 
asiain epäpätevyydestä, niin he samalla moittivat 
epäsuorasti itseään siitä, etteivät kykene asettu¬ 
maan siihen tilaan, jossa „henkiasiain” tutkimi¬ 
nen on mahdolista. Fyysillisillä tutkimusväli¬ 
neillä on yhtä mahdoton todistaa henkimaailmaa 
kuin tarussa kerrottujen hölmöläisten kantaa sä¬ 
kissä valoa pimeään huoneeseeni. 

Erään afrikkalaisen neekerin sanotaan kieltäy¬ 
tyneen uskomasta, että vesi koskaan voisi tulla 
niin kovaksi, että ihminen saattaisi sen pinnalla 

seisoa. Tämä neekeri oli yhtä oikeassa kuin ny¬ 
kyajan materialistit, jotka kieltäytyvät uskomasta 
henkisiä asioita. Kuinka neekeriä olisi voitu vel- 
vottaa uskomaan sellaista „ihmettä”, että vesi jää¬ 
tyy, koska ei hän eläessään ollut nähnyt minkään- 
moisia todistusta siltä alalta? Kuinka materialis¬ 
tia saisi vakuutetuksi asiasta, jolle hänen tajun¬ 
tansa ei voi myötätuntoisesti väreillä? Mutta jos 
tuo neekeri olisi päässyt pohjoismaihin, olisi hän 
nähnyt „ihmeen” todellisuudessa, ja jos materia¬ 
listi voisi siirtyä toiseen tajunnan vyöhykkeeseen, 
voisi hän todistaa itselleen päteväksi asian, jota 
hänen materialistille ominaisessa tajunnan vyöhyk¬ 
keessä on ihan mahdoton käsittää. 

Kristillinen jumaluusoppi selittää uskoa niin, 
että se olisi ehdoton, umpimähkäinen luottamus 
jumalaan, ja terottaa tällaista uskoa „autuuden” 
välttämättömänä ehtona. Tämä jumaluusopin 
kanta on antanut „uskolle” niin huonon kaiun ja 
tehnyt siitä ajattelemisen, harkitsemisen ja tutki¬ 
misen vastakohdan. Mutta usko ei ole mitään 
sokeata luottamista luuloteltuun ylempään ja vii¬ 
saampaan. Usko on tajuntakeskuksen tieto omasta 
voimastaan. Se on henkisen elämän alalla sama 
horjumaton vakaumus kuin ihmisen se tieto, että 
hän voi suorittaa työn, johon hänellä on sekä ha¬ 
lua että lihasvoimaa. Terve, vankkarakenteinen 
ihminen saa ylpeilemättä luottaa jäntere voi¬ 
maansa. Kun hän panee sen käyntiin, lisää lihas¬ 
ten työnsuorituskyky hänen luottamustaan. 

Henkisenkin työskentelyn eri tasoilla tarvitaan 
tietoisuus voiman läsnäolosta ja luottamus voi¬ 
man palvelevaisuuteen, Tätä jatkuvaa tietoi¬ 
suutta kutsutaan uskoksi. 

Kun Hebr. II luvussa luetellaan 18 eri tekoa, 
jotka on suoritettu „uskon kautta”, tarkotetaan 
uudestaan eli hengestä syntyneen sielun saamia 
voittoja alempiin elämänjärjestöihin. kuuluvista 
vaikeuksista ja vastuksista. Nuo luetellut työt 
ovat vertauskuvia samoin kuin Herkuleksen 12 
urotyötä eivätkä suinkaan kirjaimellisia tosiasi¬ 
oita, kuten kirkollinen raamatunselitys opettaa. 

Matt. 17: 20:ssa sanoo Jeesus oppilailleen: 
„Jos teillä olisi usko kuten sinapinsiemen, voisitte 
sanoa tälle vuorelle: siirry tästä sinne, ja se siir¬ 
tyisi, eikä teille olisi mitään mahdotonta.” Tämä 
huomautus osottaa — jos se näet ymmärretään 
,.historiallisena” tapauksena — että Jeesuksen 
oppilaat eivät silloin vielä olleet tietoisia korkeam¬ 
mista voimistaan. 

Usko, joka on sama kuin tietoisuus käytettä¬ 
västä voimasta, ..pelastaa” tajuntakeskuksen ai¬ 
neeni harhoista. „ Vanhurskautus” uskon kautta 
ilman ..lain töitä” ei ole mikään asianomaisen ta¬ 
juntakeskuksen ulkopuolisen voiman toimittamaa 
sijaissovitusta vaan se korkeamman luonnon tosi¬ 
asia, että sielun uudestaansyntymys tapahtuu si¬ 
ten, että se käyttää loppumatonta voimavarastoaan 
aineen harhojen voittamiseksi. „Lain työt” ovat 
karmallista kylvöä, s. o. yritystä tehdä tyhjiksi 
tekojen seuraukset uusia syitä liikkeelle pane¬ 
malla. Laki itsessään on hyvä ja jumalallinen, 
mutta uudestaansyntymykseen pyrkivän sielun on 
lakattava teoillaan antamasta sille tehtävää. Täl¬ 
lainen lain tehtävän lakkauttaminen, lain ,.työt¬ 
tömäksi” tekeminen tapahtuu ,.uskon kautta”, s. o. 
panemalla työskentelemään ne voimat, jotka eivät 
„luo karmaa” vaan päinvastoin hävittävät sitä. 

Kuten Jeesuksen huomautuksesta oppilailleen 
selviää, on usko samaa kuin tietoisuus voiman 
läsnäolosta, voiman, jonka sen tuntija saattaa 
panna toimintaan, jos näkee asian tarpeelliseksi. 
Salatieteellisiin totuuksiin vihityillä on tämä usko, 
joka ei ole mitään luulottelua, otaksumaa eikä 
edes „hurskasta toivomusta” vaan pitkälliseen ko¬ 
kemukseen perustuvaa „elävää” vakaumusta. Täl¬ 
lainen usko „ei ole joka miehen”. Tavalliset ih¬ 
miset eivät voi uneksiakaan sen mahdollisuutta, 
ja hyvä onkin, etteivät voi, koska eivät osaisi hal¬ 
lita sellaisia voimia, joita todellinen usko tuo mu¬ 
kanaan. 

Tavalliset ihmiset ovat luonnostaan epäilijöitä. 
Heidän tajunnalleen kuvastuvat toiset asiat mah¬ 
dollisina, toiset mahdottomina. Mutta todelliselle 
„uskovaiselle”, s. o. tajuntakeskukselle, joka tie¬ 
tää olevansa rajattoman voiman ympäröimänä, ei 
ole mitään mahdotonta. Tämä seikka ei suin¬ 
kaan merkitse sitä, että hänellä olisi lupa panna 
täytäntöön kaikkea sellaista, mitä henkisesti lap- 
sentilassa olevat haluaisivat. Uskon tuottamaan 
voimaan sisältyy ehdoton vastuullisuus voiman 
siveellisestä käyttämisestä. 

Oikeudellinen (dikaios), s. o. tajuntakeskus, 
joka esiintyy ulospäin samanmoraalisena kuin si¬ 
säänpäin eli itselleen, „elää” tällaisesta uskosta. 
Mitä se merkitsee? Verrannollisesti aivan samaa 
kuin tavallisen ihmisen eläminen nauttimastaan 
ravinnosta. Tajuntakeskus, joka kokemuksestaan 
uskoo rajattomaan voimaan, saa yksilölliset koos- 
sapysymistarpeensa siitä ravinnosta, jota hän, an¬ 
taa vaikutuksensa alaiselle maailmalle. Tällainen 
maailma on hänen ruumiinsa samoin kuin itsek¬ 
kään, persoonallisen ihmisen fyysillinen ruumis 

hänen tietoisuudessaan on hänen omansa ja hoi¬ 
dettavansa. 

Tällaista uskoa tarkottaa esim. Paavali pu¬ 
huessaan pelastumisesta uskon kautta”. Voi¬ 
man epäitsekkäästi käyttäminen on „uskon” ja 
samalla pelastuksen” sekä pistin” salaisuus. 
Tällainen pelastus tapahtuu Kristuksen kautta, 
mutta „Kristuksella” ei saa ymmärtää mitään pe¬ 
lastettavan ulkopuolella olevaa „armahtajaa”, ku¬ 
ten materialismiin vaipunut ..kristillinen” kirkko 
opettaa. ..Kristus” salatieteellisessä merkityksessä 
on tajunnan laajennus siihen tilaan, että tieto, 
tahto ja voima ovat täydellisessä sopusoinnussa 
keskenään. 

Uskon voima on niin suuri, että, verrannolli¬ 
sesti puhuen, sinapinsiemenen kokoinen yliais¬ 
tillisen uskon „muru” saattaisi fyysillisellä ta¬ 
solla tehdä ..ihmeitä” juuri siitä syystä, että us¬ 
kon voima on kaikkien fyysillisen elämän lakien 
yläpuolella. 



Mahdollinen ja mahdoton eli 
toiminnan siveellinen perusta. 

Ihmissielut ovat ylensä eri kehitysasteilla. 
Vaikka he voivatkin liittoutua kannattamaan jota¬ 
kin yleisempää aatetta, osottautuvat he sangen eri¬ 
laisiksi niin pian kuin sellaista aatetta aletaan eri 
puolilta tutkia ja sitä yksityiskohtaisesti analy¬ 
soida eli eritellä. 

Monet tämän kirjasen lukijat lienevät lukeneet 
minun Omatunto-lehdessä (helmikuun numerossa 
1906 ja heinäkuun numerossa 1907) olleet „vapaa 
tahto ja välttämättömyys”-nimiset kirjotuksia, 
joihin saman lehden elokuun numerossa 1907 on 
vastattu, ja joitten johdosta syksyllä samana vuo¬ 
tena oli julkinen väittelykin teosofien huoneus- 
tolla Helsingissä. 

Toiset mielipiteet kysymyksessä olevasta ai¬ 
neesta ovat viitanneet siihen suuntaan, että olisin 
mainituissa kirjotuksissani käsitellyt suurta elä¬ 
mänkysymystä yksipuolisesti. Toivon käsitykseni 
selviäväni ainakin osaksi käsitellessäni samaa kysy¬ 
mystä „mahdollisen ja mahdottoman eli toiminnan 
siveellisen perustan” nimellä. 

Raamatussakin sanotaan, että jumalalle ovat 
kaikki mahdollisia, ja ettei jumalalle mikään asia 
ole mahdotonta, s. o. ettei asia voimanpuutteesta 
(adynateesei, Luukk. 1: 37) saattaisi tapahtua. 

Se asia, josta tavallisen luokittelevan viisaus- 
opin kannalta voidaan puhua „vapaana tahtona ja 
välttämättömyytenä”, on moraalisen eli siveelli¬ 
sen vastuullisuuden kannalta varastossa oleva 
voima ja sen käyttöä johtava tahto. 

Koko avaruuselämän ilmennystilassa olevaa 
toimintaa hallitsee siveellinen laki, josta meillä 
maan päällä asuvilla ihmisilläkin on tajunnassam¬ 
me heikko heijastus. Tämän suuren, erehtymättö¬ 
mäni, kaikkialla toimivan lain koko kantavuutta 
ei yksikään eristystilassa oleva olento voi käsittää, 
koska se on Ehdottoman edustaja. Mutta niin 
kauan kuin me „puolittain ymmärrämme”, on 
meillä myös siveellinen oikeus puolittain tutkia. 

Kuulemme ihmisten usein sanovan: „Se on 
mahdoton. Minä en voi sitä tehdä.” Jos joku 
tällaisen selityksen kuullessaan tahtoo ja voi ru¬ 
veta tutkimaani syitä, miksi se ja se asia on mah¬ 
doton”, niin huomaa hän edessään loppumatto¬ 
malta näyttävän suhteitten sarjan. 

Totisesti on jokaisen täysi-ikäisen ihmisen elä¬ 
mässä ollut sellaisia kohtia, joissa on ollut ratkas- 
tavana kysymys, mikä on mahdollista”, mikä 
mahdotonta”. Tätä asiaa, tätä elämän siveellistä 
pohjaa voisi lukemattomilla esimerkeillä valasta. 
Me tiedämme, että jokaisen meidän käytettävänä 
on voimaa. Onhan meillä fyysillinen ruumis, 
joka on voimapatteri. Lihaksissamme ja jänte- 
reissämme piilee „raakaa voimaa”, jonka käyttä¬ 
mistapa riippuu tahdostamme. Eläinten ruu¬ 
miissa piilevää ,.raakaa voimaa” hallitsee ja joh¬ 
taa se jumalallinen opas, jota me kutsumme vais¬ 
toksi. Yksityiset eläimet eivät ole siveellisesti 
vastuulliset teoistaan. Niitten tajunnalle ei fyy- 
sillisistä esteistä erillään kuvastu mahdollista eikä 

mahdotonta. Joukkosielu on siveellisesti vastuul¬ 
linen yksilöjen teoista samoin kuin vanhemmat 
vähäisten lastensa. 

Ihminen on, himoluonnon edun kannalta pu¬ 
huen, onnettomassa tilassa eläimiin verraten. Hä¬ 
nen sisimmästään kuuluu „äänetön ääni”, joka 
sanoo, mitä hän saa tehdä, mitä ei. Hengen 
elämän kannalta on hän kadehdittavassa asemassa 
eläimiin verrattuna, koska hän voi olla, tietoinen 
„raa’an voiman” hallitsijasta, tahdosta. Ei ole 
riemullisempaa lajittelutyötä kuin tekojen mää¬ 
rääminen, jotka kuuluvat tahdon — raa’an voi¬ 
man jumalan — toimintapiiriin. 

Elämämme siveellinen perusta, jonka edus¬ 
tajana omatunto on jokaisena „nyt”-hetkenä, on 
alituisen muutoksen alainen. Ihminen, jonka yh¬ 
dessä fyysillisessä elämässä ei tapahdu mitään si¬ 
veellistä suunnanmuutosta, on joko siksi nuori 
sielu, ettei hänen „aikansa” ole vielä tullut, tai 
toisaalta siksi vanha sielu, ettei muuttumiskausi 
ollenkaan satu yhteen jonkun määrätyn fyysilli- 
sen elämäthän kanssa. Se ihminen, jonka samassa 
fyysillisessä elämäniässä tapahtuu joko yksi suuri 
tai useampia pieniä siveellisiä hylkäyksiä ja hy¬ 
väksymisiä, kuuluu aikakauden ahkerien henkis¬ 
ten työskentely äin suurempaan tai pienempään 
joukkoon. 

Sen mukaan, miten elämämme siveellinen pe¬ 
rusta ylempien el ämänjärj estojen vaikutuksesta- 
muuttuu, vaihtelevat ne toiminnanmuodot, jotka 
ovat meille joko mahdollisia tai mahdottomia. 
Tahdon yhä enemmän jumalallistuessa vähenee 
sekä mahdollisten että mahdottomien toiminnan- 
muotojen lukumäärä. Mutta yhä harvemmiksi 
jäävät toiminnanmuodot tulevat sitä voimapitoi- 

semmiksi, mitä vähemmän niitä on, kunnes vii¬ 
mein tullaan yhteen ainoaan toiminnanmuotoon, 
joka samalla on ainoa mahdollinen, ja se on Eh¬ 
dottoman edustaminen. 

Valaskaamme esimerkeillä „mahdollinen”- ja 
„mahdoton”-käsitteitten sisällystä. 

Eläimille, kuten jo on mainittu, ei esiinny mi¬ 
tään tajuttavia ..mahdollisia” ja ..mahdottomia”. 
Mutta ihmisille niitä esiintyy lukemattomia ja ne 
ovat kahdenluokkaisia. Uskaltanee sanoa, että ny¬ 
kyisen ihmiskunnain enimmät yksilöt tekisivät pal¬ 
join sitä ja tätä, jos eivät pelkäisi tavallisen maal¬ 
lisen lain rangastusta. He koettavat pahoin te¬ 
koihin valmistautuessaan saada selville, kuuleeko, 
näkeekö, arvaako joku heidän niin ja niin tekevän. 
Himoluonto on heidän olemuksensa päiväpuoli, ja 
he etsivät lakkaamatta tilaisuuksia saada tyydyttää 
sen tarpeita. Onneksi tai onnettomuudeksi elävät 
he kumminkin sellaisen moraalisen ilmapiirin si¬ 
sässä, jonka vaatimuksen he tietävät olevan teko¬ 
jen ryhmittäminen ja lajitteleminen niitten si¬ 
veellisen arvon mukaan. Heidänkin tajunnalleen 
kuvastuu kaksi ..etua”, joista toinen, s. o. heidän 
oman himoluontonsa viihdyttäminen, on heille it¬ 
selleen ominainen, tärkeä ja ..rakas”, toinen taas 
tuo jonkinmoinen persoonaton. Ulkopuolinen vaa¬ 
timus, että yksityisten etujen on alistuttava pal¬ 
velemaan yleisempiä. Käy niin, että monta „hy- 
vää asiaa” täytyy jättää sikseen sentähden, ettei 
..uskalleta” — vaikka olisi halu — toimia toisella 
tavalla. Ne teot, joita ei ..uskalleta” tehdä tuon 
persoonattoman ulkopuolisen vaatimuksen pelosta, 
ovat teonhaluisille ..mahdottomia”, kun taas ne, 
joita ..yleiseltä mielipiteeltä” neuvoa kysyttäessä 
»uskalletaan” tehdä, ovat teonhaluisille „mahdol- 

lisiä”. Jonkinmoisen persoonattoman vaatimuk¬ 
sen pakosta joutuvat ihmiset siis käyttäytymään 
toisella tavalla kuin he yksikseen jätettyinä tahtoi¬ 
sivat. 

Ajatellaanpa seuraavaa tapausta. Muutamat 
toverit kehottavat veturinkulettajaa, luvaten hä¬ 
nelle hyvän maksun, ajamaan täydellä höyryllä 
esim. Helsingin asemalle tultaessa, jolloin hänen 
velvollisuutensa on pysäyttää juna. Jos hän on 
tavallinen normaali-ihminen, kieltäytyy hän jyr¬ 
kästi tuollaista kehotusta tottelemasta siinäkin ta¬ 
pauksessa, että hän saisi itse hypätä veturista pois 
ja siten pelastaa oman henkensä. Hän selittää 
koko asian mahdottomuudeksi. Mutta miksi olisi 
se mahdottomuus? Ei suinkaan sentähden, että 
raaka voima, s. o. höyrykattilassa oleva höyry- 
kieltäytyisi hänen tahtoaan tottelemasta. Mah¬ 
dottomuus perustuu moraalisiin syihin. Hän saisi 
ensiksikin hirmuisen persoonallisen rangastuksen 
tuollaisesta teosta. Toiseksi saattaa hän olla ih¬ 
minen, joka, vaikka voisikin laskea välttäviänsä 
persoonallisen rangastuksen esim. hyvin suunni¬ 
tellulla pikaisella paolla, ei sittenkään suostuisi 
sellaiseen tekoon siitä syystä, että hän tuntee oman 
korkeamman olemuksensa laiksi, jota hänen on 
mahdoton ainakaan näin törkeässä muodossa rik¬ 
koa. 

Hänessä saattaa olla hyvin väkevänä tuo toi- 
senluokkainen moraali, joka on voimakkaampi 
laki kuin kaikki kirjotetut lait kiekoilleen ja ran- 
gastusuhkauksineen. 

Nyt minä tahtoisin kutsua „välttämättömyy- 
deksi” ihmisen sen vakaumuksen, ettei hän ehdoin 
tahdoin voi rikkoa hänelle itselleen pyhän moraa¬ 
lisen lain muotoja. Sellainen välttämättömyys on 

minusta mitä ihaninta vapautta — vapautta alem¬ 
pien viettien sysäyksistä. 

Paavali kutsuu itseään „Jeesuksen Kristuksen 
orjaksi” (duulos Ieesuu Khristuu), mutta hän 
puhuu kristityn vapaudesta, joka esoterisesti ym¬ 
märrettynä on minkään maallisen pakon aiheutta¬ 
matonta moraalista „orjuutta”. Sellaista olentoa 
varten, joka on lakina itselleen, ei ole mitään la¬ 
kia olemassa. Tähän .julkiseen salaisuuteen” pe¬ 
rustuu se valitettavasti niin usein väärin käytetty 
suuri luottamus, mikä tässä fyysillisessä elämässä 
aivan kuin hiljaisesta sopimuksesta tulee kor¬ 
keassa johtavassa asemassa olevien henkilöjen 
osaksi. Kun he alistuvat himoluonnon houkutuk¬ 
siin ja käyttävät luottamustaan kansanjoukkojen 
siveelliseksi turmioksi, on heitä kohtaava moraali¬ 
nen tuomio paljoa ankarampi kuin pienemmässä 
luottamustoimessa olevan henkilöni vallan väärin¬ 
käyttö. Syy, miksi tällaiset ylhäiset viranhoita¬ 
jat usein pääsevät paljailla ,.nuhteilla”, on. juuri 
etsittävä osaksi aikakauden yleisestä himoluonto- 
pitoisuudesta, osaksi siitä yhä ylempien viran¬ 
omaisten tietoisuudesta, ettei „kansan silmissä” 
sovi paljastaa ylhäisten vikoja. Tällä Viimeksi¬ 
mainitulla asialla on salaisopillinen perusta, ja 
se on se, ettei persoonaton oikeus rankase lain¬ 
rikkojaa persoonallisella häpeällä vaan yksin¬ 
omaan tekojen sarjassa oleviin niin sanoaksemme 
alempiin renkaihin siirtämällä. 

Koko oikeuslaitoksen asteettainen parannus ja 
puhdistus todistaa tätä korkeamman luonnon la¬ 
kia. Ruumiinrangastus esim. on jo poistettu ylei¬ 
sön silmissä moraalisesti alentavana tekona useim¬ 
mista sivistysmaista. Kehitys käy vastustamatto¬ 
masti siihen suuntaan, ettei mistään ..pahasta” 

rankaseminen saa lyödä häpeän leimaa rangas- 
tuksen kärsineeseen. Koko rangastustyö pyrkii 
kaikkeudellisen oikeusmoraalin tasolle. Tämä mo¬ 
raali rankasee kaikki rikoksentekijät ihmeellisen 
viisaasti. Ei rikoksellinen rangastusta kärsiessään 
ollenkaan tiedä olevansa „kuritushuoneessa”. Hän 
uskoo olevansa vapaa, „kunniallinen.” ihminen, 
joka kärsii „olojen pakosta”. Vasta äärettömien 
ajanjaksojen kuluttua, kun hän „viisauden mes¬ 
tarina” selailee luonnon asiakirjoja, näkee hän 
kärsineensä erilaisissa „olojen paikoissa” vielä 
vanhempien tekojensa tähden. Mutta tämä tieto 
ei enää saa häntä häpeämään enempää kuin esim. 
50 vuoden ikäinen ihminen enää on häpeissään 
siitä, että muistaa lapsena saaneensa vanhem¬ 
miltaan vitsaa. 

Kun jumalalle ovat kaikki asiat mahdolliset, 
niin se merkitsee, että hänen käytettävänään on 
kaikki voima, mutta ei suinkaan sitä, että hän 
käyttää voimaa oman moraalinsa lakia vastaan. 
Hän on ehdottomasti sidottu siihen lakiin, joka 
meillekin heijastaa vaikka tosin heikkona, väkevän 
himoluontomme taistellessa sitä vastaan. Ihmisen 
kannalta puhuen on jumalalle paljoa enemmän 
„mahdottomuuksia” kuin meille. Kuinka moni, 
kun saa kuulla, että on olemassa sellaisia yli-ihmi¬ 
siä kuin „viisauden mestareita”, huudahtaakaan 
kiihkomielisenä: „Sittenpä pitäisi heidän pelas¬ 
taa ihmiskunta kaikesta julmasta vääryydestä! 
Jos minulla olisi sellaiset voimat, niin löisin maa¬ 
han kaikki sortajat!” 

Miksi eivät jumalan lähettiläät, „viisauden 
mestarit” tee ihmisten toivomuksen mukaan? Ei¬ 
vätkö he kykenisi panemaan liikkeelle suunnatto¬ 
mia voimia? Aivan varmasti. Mutta he ovat 

moraaliseen lakiin sidottuja. He eivät saa panna 
luonnon suurta koneistoa kiivaampaan käyntiin 
kuin sen rakenne kestää. Heidän tehtävänsä on 
hitaasti vahvistaa itse koneistoa. 

Mr A. P. Sinnett on ollut pitkässä ja vilk¬ 
kaassa kirjeenvaihdossa sen suuren ja jumalalli¬ 
sen olennon kanssa, jonka teosofit tuntevat ma- 
haatma Koot Hoomina. „The Occult Word" 
(salattu maailmaj-nimisessä kirjassaan julkasee 
hän tämän mielenkiintoisen kirjeenvaihdon. Tässä 
näytteeksi muutamia lauseita osottamaan, miksi 
eivät mestarit muuta „kehityksen pyörän" sään¬ 
nöllistä” vauhtia. 

111 sivulla sanoo mestari: 

„Kokeellisella tieteellä ei ole mitään tekemistä 
moraaliin, hyveen ja ihmisrakkauden kanssa. Sen- 
tähden ei se voi vaatia meiltä apua ennenkuin se 
yhtyy metafysiikkaan.-” 

112 sivulla: 

„— — — Astukoon shaberon 1 Himalajan 
yli nälänhädän aikana ja monistakoon riissi - 
säkit nälkään nääntyvien kansanjoukkojen hy¬ 
väksi — työ, jonka hän voisi tehdä — ja teidän 
virastonne ja keräilijänne mahdollisesti pistäisivät 
hänet vankilaan saadakseen hänet tunnustamaan, 
minkä vilja-aitan hän on ryöstänyt. Tämä on 
kokeilevaa tiedettä ja teidän realistista maail¬ 
maanne.” 

113 sivulla: 

„Ei ole koskaan ollut aikaa niin sanotun histo¬ 
riallisen ajanjakson sisällä tai ennen sitä, jona ei¬ 
vät edeltäjämme olisi muovanneet tapahtumia ja 
‘tehneet historiaa’, jonka tosiasiat historioitsijat 

1 Korkeampi mestari. 

aikaa voittaen ja poikkeuksetta ovat väärentäneet, 
jotta ne soveltuisivat samanaikaisiin ennakkoluu¬ 
loihin. -— Kierroskausien täytyy tehdä kul¬ 

kunsa. Ymmärryksen ja moraalin valon ja pi¬ 
meyden ajanjaksojen täytyy seurata toisiaan sa¬ 
moin kuin päivän yötä. Suurempien ja pienem¬ 
pien juugain 1 on mentävä täytäntöön olojen voi¬ 
massaolevan järjestyksen mukaan. Ja me, joita 
tuo voimakas nousuvesi kantaa mukanaan, voim¬ 
me vaan muovailla ja ohjata muutamia sen pie¬ 
nempiä virtoja.-” 

Mestaritkin ovat siis moraalisen lain alaisia 
vaan sillä erotuksella, ettei heiliä, kuten tavalli¬ 
silla „kunnon” ihmisillä, ole „kiusaustakaan” rik¬ 
koa sitä. 

Jota korkeammalle kehityksen asteikossa nous¬ 
taan, sitä suurempi voima on olennon käytettä¬ 
vissä, mutta sitä rajotetummat ovat ne tilaisuudet, 
joissa voimaa saadaan käyttää jonkun eristystilan 
hyväksi. 

Emmekö siis saisi sanoa, että „mahdollisen'’ 
ja „mahdottoman” vuorottainen vaihtelu ovat toi¬ 
minnan siveellisenä perustana koko ilmenneessä 
elämässä? Emmekö saisi uskoa, että jumalaelä- 
mänikin tasolla on mahdollisuuksia ja mahdotto¬ 
muuksia? Emmekö olisi oikeutettuja johtopää- 
tösopin nojalla väittämään, että lain sallimat ja 
harkitun velvollisuuden käskemät teot ovat juma¬ 
lille samalla mahdollisia ja välttämättömiä ja 
päinvastoin? 

Meidän tulee tietää, että ikuisen lain, järkäh¬ 
tämättömän oikeuden ja totuuden voima, joka 
vastustamattomasti vetää meitä puoleensa, on 

1 Ajanjaksojen. 

kaikkien todellisuuksien todellisuus, jumalien ihas¬ 
tus ja ilo sekä Ehdottoman Isän sydän. 

Se tieto uskolla käsiteltynä on maailman voit¬ 
taja. 



Tyytyväisyyden ydin. 

Jos julkinen puhuja nykyään luennoi tyyty¬ 
väisyydestä” siihen suuntaan, että se on tavotel- 
tava hyve, leimaa „ilmassa oleva” kansallinen 
henki hänet pian vääräoppiseksi, „kansannukutta- 
jaksi”, „univirsien vetelijäksi” y. m. Vuosisatoja 
ja -tuhansia vallinneen tyytyväisyyshengen, jota 
kirkko ahkerasti nytkin terottaa, sanotaan syös- 
seen kansat nykyiseen taloudelliseen alennustilaan 
ja tietämättömyyteen. 

Tämä väite on paikallaan siltä elämänymmär- 
ryskannalta, jolta se on tehty ja edelleen tehdään. 
Ja mikä on tuo elämänymmärryskanta? Se on se 
pitkällinen kokemus ja havainto, että n. s. alem¬ 
malla sivistysasteella — joko asiallisesti tai näen¬ 
näisesti — olevat ihmiset tuntevat olevansa heik¬ 
koja ja ikäänkuin häpeävät puolustautua ylem- 
piensä edessä. Tätä alempiensa heikkoutta ovat 
ylemmät käyttäneet hyväkseen, esiintyen yhä vaa- 
telijaampina ja röyhkeämpinä, kunnes on päästy 
sille huippukohdalle, jolla „syvien rivien loukattu 
oikeudentunto” alkaa vaatia hyvitystä. 

Missä on vika? Miksi „vallassaolijat” joko 
tietoisettomasti tai tietoisesti kehittyvät sortajik¬ 
si”? Tähän kysymykseen vastaa nykyinen, hyvin 
yleistä kannatusta nauttiva kansallinen mielipide: 
„Vallassaolijat ovat itsekkäitä. He tahtoisivat 

saada yhä enemmän valtaa ja sen mukana omai¬ 
suutta kärsivän kansan kustannuksella.” Mutta 
samalla kun tämä vastaus määrätyltä katsantokan¬ 
nalta on asiallinen, aiheuttaa se uuden kysymyk¬ 
sen: „Miksi vallassaolijat ovat itsekkäitä? Miksi 
he tahtoisivat lisätä valtaansa ja sen turvissa saada 
aineellista omaisuutta?” 

Tähän kysymykseen eivät julkisen sanan pal¬ 
veluksessa olevat materialistit yritäkään vastata. 
He eivät katso siihen vastaamista tarpeelliseksi 
arvattavasti sentähden, etteivät osaa siihen vas¬ 
tata. Ja vaikeata siihen onkin vastata henkilön, 
joka ei tahdo joutua fyysillisen ainekäsityksen 
hyvältä ja turvalliselta ajotieltä metafysiikan vaa¬ 
ralliseen rämeikköön. Mutta vastaus on välttä¬ 
mättä saatava, jos tahdotaan saada selville „tyy- 
tyväisyys”-käsitteen sisäinen merkitys. 

„Vallassaolijat” eivät tavallisina ihmisinä ole 
itsekkäämpiä kuin ihmiset yleensä. Mutta ihmis¬ 
kunnan ollessa jätettynä oman kykynsä varaan, 
ilman yhtä ainoata, suurta jumalallista johtajaa, 
joka välittömästi hoitaisi sen asioita, on tapahtu¬ 
nut se välttämätön, aikakaudellinen „taantumus”, 
että järki on ottanut persoonallisen himoluonnon 
ainoaksi oppaakseen. Kun ihmiskunnan kehityk¬ 
sen pääsuunta nyt on „ylöspäinen kaari”, on aika 
ajoin välttämätöntä laskea ihmisen persoonallinen 
elementti eli himoluonto valloilleen, jotta se pit¬ 
käaikaisista monenmuotoisista kärsimyksistä hei¬ 
kontuisi ja kykenisi alistumaan käytölliseen vel- 
jeyselämään siinä tulevaisuudessa, jossa suuri ju¬ 
malallinen opettaja taas ottaa yhteiskuntaelämän 
ohjakset käsiinsä. 

Ne „vallassaolijat”, joihin kansan tyytymättö¬ 
myys nyt kohdistuu, ovat kasvatuslaitoksessa. 

josta „syvät rivit” jo edellisinä elinkausina ovat 
päässeet. Nykyaikaisiksi „vallassaolijoiksi” ovat 
joutuneet sellaiset ihmissielut, jotka eivät ennen 
ole saaneet hyvää himoluonnon palvelemistilai- 
suutta. He ovat itse asiassa nuorempia sieluja 
kuin se kansa, joka heidän tekojaan arvostelee, ja 
joka tahtoisi vaatia heitä tilille. 

Tämä väite kuulostanee monesta oudolta, 
mutta kuitenkin on se asiallinen. Se luulo, että 
missä tahansa johtotoimessa oleminen edellyttäisi 
henkistä etevämmyyttä, on suuri materialistinen 
harha. Koulusivistys ei suinkaan ok samaa kuin 
henkinen etevämmyys. Luonto asettaa kyllä ete- 
vämmän johtajaksi, mutta tämän valinnan käsit¬ 
tämiseksi on tarpeellista tietää, minkälaisesta joh- 
totoimesta on kysymys. Aistillishyödyllisessä yh¬ 
teiskuntaelämässä kelpaa ja joutuu johtajaksi hen¬ 
kilö, joka on henkisesti alemmalla mutta älyn- 
omaisesti korkeammalla kehitysasteella kuin hä¬ 
nen johdettavansa. Sellaisessa yhteiskuntaelä¬ 
mässä taas, jossa etupäässä on pidettävä henkistä 
kasvatusta silmällä — kuten eri juurirotujen ke¬ 
hittämistyössä — on johtaja sekä älyllisesti että 
henkisesti etevämpi johdettavia. 

Tavallisten johtohenkilöjen on siis oman kehi¬ 
tyksensä tähden — vaikka eivät he materialistis- 
mielisinä tiedä mitään asian siitä puolesta — ra¬ 
vittava himoluontoaan itsekkäillä teoilla. Mutta 
määrättyinä aikoina herää kansassa tyytymättö¬ 
myyttä tällaisiin vallassaolijoihin. Nuo „määrä- 
tyt ajat” ovat salatieteellisesti katsottuina sellaisia 
^historiallisia” ajankohtia, joina „syvät rivit” al¬ 
kavat tulla älylliseen täysi-ikäisyyteen. Tällai¬ 
nen täysi-ikäisyys ilmottaikse tyytymättömyy¬ 
tenä vanhoihin oloihin ja harvainvaltaan. Ylei- 

nen tyytymättömyys ja vallassaolijain himoluon- 
non hemmottelu sattuvat yhteen. Ne ovat kaksi 
vastakkaista voimaa, jotka aikansa toisiaan tu¬ 
hottuaan sulaavat yhdeksi, yhteiskunnallisten olo¬ 
jen suuren muutoksen ilmiönä esiintyväksi voi¬ 
maksi 

Mutta samoin kuin näennäisesti vaan muuta¬ 
mien — niitten, joilla oli valtaa ja tilaisuutta — 
osottama itsekkäisyys herätti tyytymättömyyttä, 
kunnes olot saatiin tuntuvasti muuttumaan, sa¬ 
maten palauttavat taas muuttuneet, paremmat olot 
yleisen tyytyväisyyshengen kansaan. Tämä ei. tie¬ 
tysti merkitse sitä, että ihmiset yleisemmän tyyty¬ 
väisyydenkään aikana olisivat täysin yksimielisiä 
kaikissa vähäarvoisemmissa kysymyksissä, vaan 
se merkitsee todellakin kohtaloon tyytymistä si¬ 
ten, että kukin tuntee iloa ja rauhaa. 

Tällaiselta kannalta puhutaan uskonnolli¬ 
sissa” kirjoissa tyytyväisyyden puolesta. Se „tyy- 
tyväisyysoppi”, jota esim. teosofia „saarnaa”, on 
tajunnan tietoisesti pysytteleminen horjumatto¬ 
man elämänvakaumuksen keskuksen ympärillä. 
Teosofia ei suinkaan vastusta yleistä, näennäisesti 
taloudelisten olojen aiheuttamaa tyytymättö¬ 
myyttä. Mahdoton olisi sen sitä tehdä, koska 
kuka tahansa teosofi saa persoonallisen olemuk¬ 
sensa puolesta ja kannalta olla mukana kaikissa 
niissä aktiivisissa toiminnoissa, joitten tarkotuk- 
sena on taloudellisten epäkohtien poistaminen. 
Mutta teosofinen elämänymmärrys tarkottaa ,.tyy¬ 
tyväisyydellä” sitä vakaumusta, että kaikki n. s. 
epäkohdat ovat samalla ohimeneviä ilmiöitä ja 
paremman aineellisenkin tulevaisuuden valmista¬ 
jia. Samaa vakaumusta tarkotetaan sillä raama- 
tullisellakin vakuutuksella, että „on suuri voitto 

olla jumalinen ja tyytyä onneensa”, jumalisuu¬ 
della” ei, sivumennen sanottu, suinkaan tarkoteta 
mitään nykyajan tapaista kirkollista puoluepiin- 
tymystä eikä sen puolesta kiivailemista vaan sitä 
optimistista asiain arvostelukantaa, että ihmisen 
henkinen painopiste on kaikkiparhaan puolella, 
huolimatta aikakaudellisista myllerryksistä ja ai¬ 
neellisten olojen muuttuvaisuudesta. 

Muinaisessa Roomassa ei osattu aavistaakaan, 
että ihmisorjuus olisi ollut alentavaa. Orjat kyllä 
tunsivat tyytymättömyyttä yksilöinä, kun heitä 
rääkättiin, mutta eivät hekään osanneet olla tyy¬ 
tymättömiä orjuustilaan sellaisenaan. Kun kan¬ 
sallinen moraali tunnusti orjuuden asialliseksi, ei¬ 
vät ainakaan useammat yksilöt itse orjienkaan 
keskuudessa voineet olla niin paljoa aikansa 
edellä, että olisivat osanneet puhkasta yleisen mo¬ 
raalin pilven ja nousta sen yläpuolelle aatteelli- 
senkaan samanarvoisuuden pilvettömän taivaan 
alle. 

Nykyaikana on suhteellisesti samanarvoisia 
moraalinmuotoja, joita ei „yleinen mielipide” 
vielä osaa uneksiakaan ihmisarvoa alentaviksi. 
Tulevaisuuden kansoilla onkin syytä pitää nyky¬ 
aikaisia sivistyskansoja yhtäläisinä raakalaisina 
kuin me esim. pidämme vanhoja roomalaisia sen- 
tähden, että he sallivat orjuutta. 

Muinaisessa Roomassa tehtiin sotavangeista 
orjia. Näissä saattoi olla paljoa valistuneempia 
yksilöitä kuin hallitsija ja hänen sotapäällikkönsä. 
Suuremman valistuksensa perusteella voivatkin 
tällaiset orjat olla kohtaloonsa paljoa tyytyväisem- 
mät kuin heidän vähemmin valistuneet toverinsa, 
ja osottaa tyytyväisyyttään esim. siten, että kiel¬ 
täytyivät käyttämästä hyväkseen pahenemistilai- 

suutta, jos semmoinen oli tarjona, pitäen salakäh- 
mäisen, laittoman menettelyn moraalisesti alen¬ 
tavana. 

Tyytyväisyydellä on suuri voima. Samalla 
kun se pitää mielentilan tasapainossa, kuluttaa se 
karman rankasumuotoja loppuun. Mutta on huo¬ 
mattava, ettei tällainen tyytyväisyys suinkaan saa 
olla mitään salaista marttyyritunnetta enempää 
kuin tajunnan niin sanoaksemme särpäytymistä- 
kään mihinkään kärsimyksenmuotoon. Vääryy¬ 
den marttyyrina olemisen tunne ei suinkaan ole 
tyytyväisyyden ydin. Tämä tunne on suorastaan 
peitettyä kostonhalua, jonka esineinä ovat ta¬ 
junnassa tunnetut henkilöt tai persoonaton luonto 
jumalan nimellä. On näet ihmisiä, jotka kärsi¬ 
myksissäkin voivat olla onnellisennäköisiä, mutta 
joilta, kun he „avaavat sydämensä”, pääsee se 
haikea valitus, että saavat kärsiä syyttömästi, ja 
että jumala kyllä kerran antaa heille sitä kirk¬ 
kaamman kruunun nykyisten kärsimysten tähden. 
Tällainen tyytyväisyys voi parhaassa tapauksessa 
olla peitettyä hyvityksenhalua, toisinaan suora¬ 
naista kostonjanoakin, jos ihminen tajunnassaan 
pitää jonkun tai joittenkintten henkilöjen kuvaa, 
henkilöjen, joita hän suorasti tai epäsuorasti pi¬ 
tää onnettomuutensa aiheuttajina. Se tyytyväi¬ 
syys ei kuluta loppuun kärsimystä tuottavan kar¬ 
man sitä ja sitä muotoa vaan vaihtaa sen uuteen. 

Luonto antaa kaikki, mitä siltä tahdon luo¬ 
mistyöllä otetaan. Mutta on ymmärrettävä, ettei 
mikään kärsimys ole muuta kuin entisen nautin¬ 
non niin sanoaksemme nurja puoli. Nautinto 
itsessään on välttämättömän kärsimyksen siemen. 
Joka siis kärsiessään toivoo ja tahtoo sellaista 
olemistilaa, mikä uudella nautinnolla korvaisi edel- 

lisen kärsimyksen, repäsee kyllä rikkaruohon juu¬ 
rineen ylös mutta istuttaa sen tilalle toisellaisen 
rikkaruohon siemenen. 

Tyytyväisyyden ydin on sen tietoisuuden pois¬ 
taminen tajunnasta, että nautinto on tarpeellista 
ja suotavaa. Jonka alitajunta niin sanoaksemme 
on kyllästytetty nautinnon poistamisaatteilla, hä¬ 
neltä jää kärsimyksen muoto toisensa jälkeen pois 
ihan kuin itsestään. Hän voi olla aineellisesti hy¬ 
vässä asemassa, mutta juuri se seikka, ettei hän 
ole tietoinen hyvinvoinnistaan eikä hae mitään 
nautintoa, poistaa hänen tulevista yksilöllisistä 
elämänkausistaan yhä useampia kärsimyksen- 
muotoja. 

Kun tajunta ei saata vaipua toimettomuuteen, 
täytyy ihmisen, joka ei halua nautintoa itselleen, 
sen sijaan haluta sitä muille, niille, joilla ei ole 
nautinnonhankkimistilaisuutta, mutta jotka kyllä 
sellaista toivovat ja ikävöivät. „Mutta eikö muit¬ 
ten nautinnonhalun palvelemimen ole sitä rikok- 
sellisempaa, koska siten joutuu olemaan avulli¬ 
sena kärsimyksen hankkimisessa heille”, kysynee 
joku vakavasti. Tähän kysymykseen voidaan an¬ 
taa ainoastaan kieltävä vastaus. Miksi? Juuri 
sentähden, että eristetylle elämälle kuuluu itse¬ 
hallinto-oikeus. Ei kukaan ole oikeutettu, estä¬ 
mään toista oman kohtalonsa määräämishalussa. 
Jos monet nautinnonmuodot ovat jollekin ihmi¬ 
selle voitettu kanta, ei hän saa esiintyä niiinkuin 
vaatisi muita luopumaan näistä hänelle tarpeetto¬ 
miksi tulleista nautinnonmuodoista. Se ihminen, 
joka niin tekee, ei ole „ihmisystävä”. 

Toisen oikeuksiin kajoomattomuusvaatimus ei 
tässä asiassa suinkaan ole samaa kuin aatteellinen 
välittämättömyys toisten nautinnonmuodoista. 

Päinvastoin on henkilön, joka suo toiselle rajat¬ 
toman nautinto-oikeuden, omalta kannaltaan va- 
lastava sellaisten nautinnonlajien, jotka hänestä 
ovat turmiollisia, siveellisiä seurauksia. Tämä 
velvotus on voimassa siitä syystä, ettei kukaan 
tiedä sitä rajaa, josta joku nautinto alkaa kallis¬ 
tua voitettua kantaa kohti. Sentähden on jokai¬ 
sella tajunnassaan selvinä olevien järjen ja hen¬ 
gen perusteitten nojalla velvollisuus ikäänkuin 
jouduttaa toisessa henkilössä jonkun nautinnon- 
muodon tunnustamista voitetun kannan arvoiseksi. 

Juuri sentähden, ettei ihminen ole paljas eläin, 
voidaan aatteilla vaikuttaa hänen tajuntaansa yhtä 
paljon, joskus enemmänkin kuin hän jossakin 
määrätyssä elämäniässä tulisi persoonallisten kär¬ 
simysten kautta tietämään. Jota enemmän johon¬ 
kin ihmiseen aatteellinen valastus ja selvitys pys¬ 
tyy, sitä selvemmin näyttää hän oman entisen ko¬ 
kemuksensa perusteella lähenevän sitä elämän- 
vakaumusta, joka on tyytyväisyyden ydin eli hor¬ 
jumaton luottamus korkeampien elämänperusteit- 
ten hallinto-oikeuteen ja voittoon. 

Materialistinen elämänkäsitys on vääristänyt 
tyytyväisyys käsityksen alkuperäisen ja oleellisen 
merkityksen. Nyt ymmärretään tyytyväisyydellä 
yleensä sellaista suoranaista mahdottomuutta, että 
tavallisen ihmisen olisi pahimpienkin puutteitten 
ahdistamana oltava ja esiinnyttävä niinkuin hä¬ 
nen tilansa olisi kaikkein paras tavoteltava. Tämä 
käsitys esiintyy siinä jonkinmoisessa siveellisessä 
ohjeessa, joka kieltää hätääntyneen ./valittamasta 
vaivojaan maailmalle”, ikäänkuin ihmisen olisi eh¬ 
dottomasti tunnustettava sellainen tyly ja kylmä 
„maailma”, josta kaikki elämän yhteisyyden tunne 
on ainaiseksi hävinnyt. ..Maailman” järkeen ja 

tunteeseenhan kaikki uudistustenharrastajat ja 
ihmisyysaatteitten levittäjät vetoavat, toivoen voi¬ 
vansa herättää eloon ne uinuvat voimat, mitkä 
ajaksi ovat ikäänkuin painuneet himoluonnon poh¬ 
jasakkaan. 

Kaikki ihmiskunnan aistimustieto tulee kerran- 
tyhj entämään voimansa siihen suureen elämän- 
virtaan, joka on puolueeton kaikkien hyvä eli käy¬ 
tännöllinen rakkaus. Samaan yhteiseen päämää¬ 
rään pyrkivät materialistit vaistomaisesti yhtä hy¬ 
vin kuin esim. teosofit tietoisesti. Mikäli ihmi¬ 
sillä — kuulukoot he mihin ajatus- ja toiminta- 
järjestöihin tahansa — on se sisäinen vakaumus, 
että kaikkien hyvä on kaiken pyrkimyksen lopul¬ 
linen ja välttämätön tulos, sikäli elähyttää heitä 
tyytyväisyyden ydin. 



Tahdon ja rukouksen voima 
ovat sama asia. 


Suuri elämä ei ole jättänyt yhtään eristysti- 
lassa olevaa olentoa avuttomaksi eli ehdottomasti 
„oman onnensa varaan”. Eri kasvi- ja eläinla¬ 
jeilla on omat suojeluskeinonsa. Ne saavat vas¬ 
tata ulkopuoliseen väkivaltaan fyysillisillä vaikut- 
timilla. 

Ihminen on sivuuttanut sen kehitystilan, jossa 
väkivaltaan on lupa vastata väkivallalla. Sano¬ 
taan kyllä ja silitä pintapuolisesti katsoen näyttää¬ 
kin, että väkivalta on fyysillisen tason korkein 
laki. Mutta se muutamissakin ihmisissä herännyt 
tietoisuus, että niin on laita, merkitsee jo tuolle 
laille annettua hylkäystuomiota. 

Se ihmisolennon suojeluskeino, joka eläin- ja 
kasvikunnassa vastaa erityisiä fyysillisiä puolus¬ 
tus välineitä, on jo äärettöminä aikoina ollut ru¬ 
kous. Kansoissa, jotka muuten ovat n. s. alhai¬ 
sella sivistysasteella, ja joitten yksilöt huolehti¬ 
vat etupäässä omasta turvallisuudestaan ja hyvin¬ 
voinnistaan, on säilynyt se silta, joka yhdistää 
fyysillisen henkimaailmoihin. Tämä silta on ru¬ 
kous. 

Itämailla — kuten Intiassa ja Kiinassa — 
ovat länsimaalaiset nähneet „rukousmyllyjä”. 

jotka heidän mielestään ovat kansan suuren tie¬ 
tämättömyyden ja taikauskon todistuksia. Mutta 
..rukousmyllyt” todistavat päinvastoin kansan 
hengenjanoa, joka tavottelee näkymätöntä, salat¬ 
tua elämänvoimaa. Mitä järjettömyyttä on siinä 
menettelyssä, että ihminen koettaa saada n. s. 
luonnon voimia palvelemaan hänen henkisempiä 
tarpeitaan, koska sivistyskansat ikäänkuin yhtei¬ 
sesti sopimuksesta uskovat olevansa oikeutettuja 
käyttämään luonnon voimia aineellisten tarpeit¬ 
tensa palveluksessa? Tähän kysymykseen vasta¬ 
taan väittäen, ettei luonto voi palvella ihmisen hen¬ 
kisiä tarpeita, ja että „rukousmylly” kaikkein vä¬ 
himmin voi rukoilla ihmisten puolesta. Mutta sitä 
aatetta, joka on kiteytynyt nykyaikana voimassa 
oleviksi ..keksinnöiksi”, voi hyvällä syyllä verrata 
..rukousmyllyn” tarpeellisuudeksi kiteytyneeseen 
aatteeseen. ..Rukousmylly” on tarpeen ja toivo¬ 
muksen luoma kuten ..keksinnötkin”. Ihminen, 
joka ei ole tietoinen tahdon merkityksestä, turvau¬ 
tuu, jos hän tuntee hengenjanoa, rukoukseen, 
joka on tajunnalle kangastava, vaistonomainen 
tieto kaikkielämän ikuisesta sopusoinnusta. Kun 
ihmisen tunne sanoo, ettei hänen fyysillinen elä¬ 
mänsä ole sopusoinnussa hänen sisäisten hyvän- 
suomusihanteittensa kanssa, koettaa hän, jotakin 
fyysillistä apukeinoa käyttäen, ikäänkuin saada 
kiinni siitä sävelestä, jota ikuinen sopusointu hä¬ 
nen tunne-elämälleen laulaa. 

Eivät läheskään kaikki ihmiset koko elinaika¬ 
naan joudu värähtämään kaikkielämän sopusoin¬ 
nulle, ja heidän tajunnalleen on siis rukouksen 
tarve aivan vieras. On paljo köyhyyttä, puu¬ 
tetta ja monellaista aatteellistakin ahdistusta kär¬ 
siviä ihmisiä, jotka eivät omasta kokemuksestaan 

tiedä mitään rukouksen merkityksestä. On toi¬ 
sia, jotka väittävät rukoilleensakin mutta aivan 
tuloksetta. He ovat saattaneet tilapäisesti huo¬ 
ata tai ääneensä lausua joitakin sellaisia sanoja, 
mitkä heistä kirkollisen opetuksen mukaan ovat 
rukousta. He ovat ikänkuin koettaneet »sitäkin 
keinoa”, arvellen: „Saa nähdä, tuleeko siitä mi¬ 
tään.” Muitta kun eivät he olekaan »saaneet 
nähdä,” niin he — kokemuksestaan tietysti hekin 
— väittävät: „Rukous on aivan turhaa: siitä ei 
lähde mitään apua.” 

Totisesti ei „koetteeksi” tehdystä rukouksesta 
lähdekään mitään. Ihmisellä, joka rukousta tah¬ 
too käyttää voiman liikkeellepanijana, tulee olla 
„rukouksen henki”. Mikä se on? Se on syn¬ 
nynnäinen taipumus pyrkiä väreilemään kaikki- 
elämän ikuisen sopusoinnun mukaisesti. Sellai¬ 
nen ihminen joutuu elämässään tekemään niin 
paljon kokemuksia rukouksen liikkeellepaneman 
voiman vaikutuksista, että hänen tajuntaansa ei 
voi hiipiä mitään epäilystä rukouksen auttavai¬ 
suudesta”. Hän voi „tarttua” rukoukseen yhtä¬ 
läisellä luotamuksella kuin halonhakkaaja kirvee¬ 
seen ja seppä moukariin. 

Tähän väitteeseen huomauttaa moni halveksi¬ 
misen eleitä tehden: „Sellainen luulottelu on hul¬ 
luutta. Rukous on ala-arvoista järjelliselle ihmi¬ 
selle. Tahtonsa voimalla tulee hänen raivata es¬ 
teet tieltään. Tämä menettelytapa yksin on to¬ 
dellista itsensä auttamista.” 

Mainittu väite on sen tekijän kannalta aivan 
oikea ja oikeutettu. Toisen tajuntaan ei voi siir¬ 
tää mitään vakaumusta. Sentähden onkin luonto 
niin monipuolinen, että kaikenmoisten väreilype- 

rusteitten alaisilla tajuntatiloilla olisi sama „oi- 
kean” ja „todellisen” mahdollisuus. 

Monet ihmiset ovat synnynnäisesti tietoisia 
tahdonvoimasta. Luonnollisesti hekin siis puhu¬ 
vat kokemuksestaan. Run ei heillä ole ollut tar¬ 
vetta eritellä tahdonvoimaa”, eivät he ole voi¬ 
neet tehdä sitä tietoisen harkintansa esineeksi. 
He vaan puhuvat kokemuksestaan yhtä hyvin kuin 
nekin, jotka syntyperäisestä halusta ovat luke¬ 
mattomia kertoja kokeilleet rukouksella. 

Mutta nyt on asianlaita se, että tahdon ja ru¬ 
kouksen voima ovat oikein ,,tieteellisesti” ihan 
sama asia. Tahtoja ja rukoilija „sähköttävät” 
kumipikin. kaikkiin suuntiin ympärilleen. Heidän 
käyttämänsä ,.koneet” ovat vaan hieman eriraken¬ 
teisia. Sekä tavallinen tahtoja että harras rukoi¬ 
lija luovat ajatuskuvia. He erittävät menttaali- 
eli älyruumiistaan ainetta, josta he fyysillisen 
aivotaj unnan kannalta aivan tietämättään luovat 
olentoja, mitkä ovat heidän käskyläisinään. „Lujaa 
tahdonvoima” merkitsee tahtojan „toiseksi luon¬ 
noksi” muuttunutta menttaaliaineen muodostele¬ 
mista määrättyjä fyysillisiä esineitä ja asioita 
edustaviksi kuviksi ja toisaalta samasta aineesta 
luotuja, voimalla ladattuja olentoja. Lujatahtoi¬ 
nen ihminen, joka voi olla kiivas materialisti, tur¬ 
vautuu siis „henkimaailman” apuun yhtä hyvin 
kuin harras rukoilijakin, joka aivan lapsellisesti 
uskoo esim. kirkollisen opetuksen mukaiseen ju¬ 
malaan. 

Mutta syy, miksi esim. paljaastaan aineellisissa 
oloissa liikkuva luja tahto usein näyttää olevan 
tehoisampi kuin rukous, vaikka tämänkin esi¬ 
neenä on aineellinen asia, on saman voiman käyttö 
eri suurissa piireissä. Se piiri, jossa materialisti- 

nen tahtoja liikkuu, on paljoa pienempi kuin ru¬ 
koilijan piiri. Jos tahdon esineenä on paljas ai¬ 
neellinen elämä, voi tahtoja täyttää vaikutuspii- 
rinsä voimalla verrattain helposti, sillä aineelli- 
suuden taustasta kimmahtaa aine takaisin sen lä¬ 
hettäjälle jokseenkin lyhyessä ajassa. Jos tahtoa 
taas käytetään ylempienkin elämänmuotojen luo¬ 
miseen, kestää toivomuksen toteutuminen kauem¬ 
min, koska laajennut toimintapiiri vaatii enem¬ 
män aikaa ehtiäkseen täyttymään voimalla. 

Jos rukouksen esineinä ovat puhtaasti abstrak¬ 
tiset aatteet, voi tapahtua, ettei rukoiltu asia mene 
täytäntöön rukoilijan koko siinä elämäniässä vaan 
lykkäytyy hänen seuraavaan tai vieläkin kaukai¬ 
sempaan fyysilliseen elämäänsä. 

Sekä tahdon että rukouksen voimalla luota¬ 
vat elämänmuodot kulkevat ratoja, jotka ovat sitä 
suurempia, jota kauempana luomisen esine on 
fyysillisistä pyyteistä. 

Rukouksen voiman hitaamman vaikutuksen 
aikaansaamisessa on toinenkin tärkeä tulontekijä. 
Se on se seikka, että rukouksen liikkeelle pane¬ 
maan aineeseen sisältyy muutakin kuin puhtaasti 
menttaalitason aineksia. Jota epäitsekkäämpi ru¬ 
kous on, sitä enemmän se panee buddhisen eli 
kristostason äärettömän hienoa ainetta väreile¬ 
mään rukoilijan tajunnalle myötätuntoisesti. 
Mutta tämän tason aineesta luodut kuvat, kun 
ne kerran tulevat luojansa, s. o. rukoilijan käy¬ 
tettäväksi, ovat hirvittäviä voimapattereita, niin 
väkeviä, että fyysillisen maailman „elementtien 
raivo” on paljasta lastenleikkiä niitten voiman- 
purkaukseen verrattuna. 

Tähän tosiasiaan viittaa Paavali kehottaessaan 
„rukoilemaan lakkaamatta”. Kun vaikutuspiiri 

on suunnattoman laaja, täytyy siinä työskenteli- 
jän ikäänkuin automaattisesti lähettää luotaan 
väreilyjä, jotta niin suuri valtameri aikanaan jou¬ 
tuisi tarpeelliseen väreilytilaan. 

Rauha ja siunaus kaikille olennoille! 







